Rox-Zee, Réan koer op sosiale media | Netwerk24
Deur Ischke de Jager 16 Januarie 2019 15:33
Die liefde blom behoorlik tussen boer Réan en sy Engelssprekende meisie, Rox-Zee.
Altans, dit is hoe dit lyk volgens sosialemedia-inskrywings van die paartjie wat mekaar in die 11de reeks van die werklikheidsreeks Boer soek ’n vrou ontmoet het.
Ek is lief vir jou met my hele klein hart, Ré
Sedert die reeks verlede Donderdag tot ’n einde gekom het, koer die tweetjies gereeld op Facebook en Instagram.
As dit nie foto’s is van die een wat die ander op die wang soen nie, dan soen hulle mekaar.
Rox-Zee het Dinsdag ’n musiekvideo van ’n Hillsong-keurspel met Réan op Facebook gedeel.
“Ek is lief vir jou met my hele klein hart, Ré,” het sy daarby geskryf met ’n rooi hartjie.
Réan het van die plasing gehou.
’n Skermgreep van Rox-Zee se Facebook-plasing vir haar Réan.
Rox-Zee gee vir Réan ’n soen op Nuwejaar. Foto: Instagram
Réan gee vir Rox-Zee ’n soen op die wang. Foto: Instagram
Rox-Zee en Réan geniet ’n middagslapie. Foto: Instagram
Réan en Rox-Zee soen mekaar innig. Foto: Instagram
Intussen het Rox-Zee ook wenke vir troues op Facebook gedeel.
Is dit trouklokke wat ons hoor?
Réan wou nie ’n woord rep aan Netwerk24 nie.
Tydens die verfilming van die reeks het hy en Rox-Zee geen geheim daarvan gemaak dat hulle vroeg wil trou nie.
Rox-Zee het ook verlede week op Facebook vir aanbevelings vir verblyf op Mauritius in April gevra.
Maar of dit vir ’n wittebrood is, bly ’n geheim.
Ek wag al te lank om dit te post. Darm maar lief vir die ou engelse bok van my #daarvathy #boerhetnvrou
A post shared by Réan Clasen (@reanclasen) on Jan 10, 2019 at 10:48am PST
A post shared by Roxzee Veldhuizen (@roxzeeveldhuizen) on Jan 12, 2019 at 2:03am PST
New Years 2018 @reanclasen
A post shared by Roxzee Veldhuizen (@roxzeeveldhuizen) on Jan 15, 2019 at 4:37pm PST